Lääne Elu/1939/10/16/Peaminister esineb teisipäeval Vabariigi Valitsuse töökavaga


Peaminister J. Uluots kogub selleks ministritelt materjali. 

Peaminister prof. J. Uluots kavatseb esineda uue Vabariigi Valitsuse töökavaga ja sihtjoontega kuuldavasti juba teisipäeval [17. oktoobril 1939] toimuval Riigivolikogu koosolekul. Vastava punktiga täiendatakse Riigivolikogu istungi päevakorda arvatavasti koosoleku eel.

Üksikute ministeeriumide juhid on asunud oma töökavade koostamisele, mis esitatakse ühtlustamiseks Peaministrile. Kuuldavasti on selle üle peetud läbirääkimisi reedesel [13. oktoobri 1939] Vabariigi Valitsuse koosolekul.

Haridusminister P. Kogerman tutvus reedese päeva kestel ministeeriumi jooksva tööga ja lahendamist nõdvatekiireloomuliste küsimustega. Ühtlasi asus minister P. Kogerman koos ministeeriumi osakondade juhatjatega kindlaks määrama ministeeriumi edaspidise töökava põhilauseid, millega saadi valmis laupäeva õhtuks.

Prof. P. Kogermani asumisega Haridusministeeriumi juhtimisele vajab lahendamist Tallinna Tehnikaülikooli rektori küsimus. Selles asjas peetakse nõu õiguskantsleriga ja arvatavasti ka valimiste peakomiteega, kuna Tallinna Tehnikaülikooli rektor kuulub teatavasti ameti poolest Riiginõukogu koosseisu.

1939
Lääne Elu